testimonials — SOFIAS BLOG — Sofia Manning\nMia om coachuddannelsen\nMia Muxoll Rasmussen fortæller om sin oplevelse med at tage Coachinguddannelsen hos Manning Inspire... Se med og hør hvordan hun både har fået værktøjer til sit arbejde som operationsspecialist, og samtidig har arbejdet med sin egen perfektionisme.\nTheis fortæller om coachuddannelsen\nTheis er netop blevet certificeret coach fra Manning Inspire. Klik på playknappen for at høre Theis' oplevelse med coachuddannelsen.\n”Masteruddannelsen har givet mig dybde – også i min coaching”\nFoto: Rene Kongsgaard fra Kongsgaard foto\nJohan Kulas Gads interesse for coaching blev vakt en aften i et sommerhus for lidt over tre år siden. Dengang var han Officer og arbejdede bl.a. med logistik. I dag har han titel af HR-officer og driver sin egen virksomhed, GrowYourself. Coachuddannelsen gav Johan et uvurderligt værktøj til at identificere mål og forhindringer, men Mastercoachuddannelsen har givet hans coachingsessioner (og ham selv) en hel ny dybde.\nDet er første dag i børnenes efterårsferie, og HR-officer i Forsvaret, Johan Kulas Gad, er alene hjemme med sin og hustruens tre børn. Alligevel stiller han beredvilligt op til en lang telefonsnak om coaching. Fordi det betyder noget særligt for ham.\nHans stemme er venlig og rolig. Man kan mærke, at Johan er en mand, der er vant til at træffe beslutninger, men at han også er følsom og reflekterer meget. Jeg er nysgerrig efter at vide, hvordan en militærmand som ham fandt ind i coachingverdenen.\n”Min hustru Linda havde fået en ny stilling og var i den forbindelse blevet anbefalet at se nærmere på coaching som redskab, så hun havde købt Sofia Manning og Mie Kaaes bog ”Hvad vil du virkelig?”. En aften for tre år siden, da vi er i sommerhus med vores børn, er der fodboldslutrunde i fjernsynet, og da Linda er mere hooked på fodbold end jeg er, ender det med at Linda ser fodbold, mens jeg læser bogen!”\nEt vadested og en ny begyndelse\nJohan fortæller begejstret, hvad det betød for ham at læse bogen; den prikkede virkelig til hans nysgerrighed. Så da der efter sommerferien blev rundsendt en mail på Johans arbejde med en opfordring til at søge en pulje med kompetenceudviklingsmidler, søgte han penge til at tage Manning Inspires coachuddannelse – og fik dem.\nCoachuddannelsen blev starten på en rejse for Johan, som stadig er i gang. På alle planer.\n”Jeg tror i realiteten, at jeg stod i et vadested – og det gør jeg faktisk stadig. Jeg påbegyndte\nallerede dengang en tankerække mod at gå ud af Forsvaret, hvor jeg har arbejdet siden 2001. Jeg har i alle årene været rigtig glad for mit arbejde, men på det tidspunkt var min kone og jeg for alvor begyndt på familielivet med små børn, og jeg var ikke så hooked på at skulle udsendes mere. Så jeg havde et ”hvad skal jeg så”-perspektiv i mit liv, men havde ingen idé om, hvad jeg ville.”\nMindre logistik, mere menneske\nDet er, som om universet har haft en finger med i spillet og har ønsket, at Johan skulle bruge sine ny-tillærte evner som coach inden for de vante rammer i Forsvaret. For umiddelbart efter, at Johan var blevet certificeret Life- og Business Coach fra Manning Inspire, blev der en stilling ledig i HR-afdelingen på Vordingborg Kasserne – og den fik han.\n”En af de erkendelser, jeg fik på coachuddannelsen var, at jeg skulle noget andet. Jeg havde i\nmange år arbejdet med logistik. Da vi var udsendt i Afghanistan havde jeg bl.a. til opgave at stå for logistikken omkring hjemtransporten af en afdød kollega. Jeg fandt ud af, at jeg fremover skulle arbejde meget mere med mennesker og menneskers udvikling.”\nI sin nye stilling som HR-officer fik Johan fingre i helt nye opgaver. Han havde stiftet bekendtskab med coaching på lederuddannelserne i Forsvaret og på officersuddannelsen, hvor de var blevet introduceret til et par modeller og nogle spørgeteknikker. Men det havde altid kun handlet om den nøjagtige arbejdskontekst, de var i, så for Johan havde coaching indtil da været et rent ledelsesværktøj. Nu, efter at have taget coachuddannelsen, havde han fået nye værktøjer.\n”Jeg lavede en aftale med mine chefer i Vordingborg om, at jeg måtte lave nogle personlige\nudviklingsforløb med nogle af mine officerskolleger. Det fungerede rigtig godt, men jeg kunne godt mærke, at i forholdt til det, jeg gerne ville – at nå et skridt dybere med folk – dér manglede jeg stadig noget.”\nDe 6 trin, som Johan havde lært på grunduddannelsen, var en rigtig god grundskabelon til at holde fremdrift i coachingsamtalen, og de skabte mærkbare resultater, men Johan ville mere. Han ville udvikle sig yderligere, tilegne sig flere coachingværktøjer og blive i stand til at skabe flere nye perspektiver for sine klienter. Derfor valgte han i slutningen af 2016 at tage Master-uddannelsen.\n”Jeg kunne mærke, at det univers, den energi og det rum, som Sofia og Chris Manning har skabt hos Manning Inspire, ville jeg gerne tilbage til. Det er en helt speciel oplevelse at være der. Alle de gange, jeg har været til undervisningsdage er jeg gået derfra med fornyet energi, er kommet ud med et boost og har følt mig inspireret til at bruge de værktøjer, jeg har fået. Samtidig har jeg følt mig set og rummet og har haft nogle dybdegående samtaler om mig selv, som jeg ikke på forhånd vidste, at jeg var klar til at have.”\nJohan er netop blevet færdig med Master-uddannelsen i sensommeren. Og hvad har han så fået med derfra?\n”Jeg har fået meget mere indblik i selvindsigt som en vej til at opnå udvikling. I stedet for, at det handler om den her lineære bevægelse – ”vi står her i dag og har et mål, og hvilke forhindringer skal du have af vejen for at komme over i det mål” – så handler det nu mere om den dybere årsag: ”Hvorfor gør jeg, som jeg gør? Hvorfor løber jeg ind i den samme forhindring gang på gang?” Hvis vi arbejder med selvindsigten og det dybere udviklingsforløb, så kan vi for alvor få fjernet årsagen til, at en forhindring dukker op igen og igen.”\nMere end et ledelsesværktøj\nTilsammen har Coach- og Mastercoachuddannelserne givet Johan nogle helt konkrete og vigtige værktøjer i hans daglige arbejde i Forsvaret.\n”Jeg underviser i coaching som ledelsesværktøj, og så sidder jeg både som rådgiver for min afdelingschef og for seks underafdelingschefer. Jeg bruger typisk coaching, når de kommer med en speciel problemstilling og spørger om råd, for jeg har ikke deres indsigt i de vilkår, de har i underafdelingerne, så derfor kan jeg ikke skabe ligeså bærende løsninger, som dem, de selv når frem til med hjælp fra mine coachende spørgsmål.”\nI privaten er coaching ikke længere et fremmedord. Hustruen Linda uddannede sig nemlig til systemisk coach, og det gør, at de to ofte har nogle spændende – og efter eget udsagn ret nørdede – samtaler om coachingmetoder. For Johan helt personligt har coachuddannelserne betydet alverden:\n”Uddannelserne – og særligt Master-uddannelsen – har været med til at give mig en vej til at se på, hvorfor jeg gør, som jeg gør, og dermed ikke bare acceptere, at jeg har en eller anden\nstandardreaktion. Nu kan jeg kaste lys på det, og jeg ved, at det er mit eget valg. At jeg er ansvarlig for min egen lykke. Og Henriette Claydon-Smiths (underviser på Master-uddannesen, red.) undervisning i egentilstand og praksisser har givet mig rigtig meget værdi; Jeg er begyndt at meditere og går til yoga for at blive mere groundet i mig selv. Det har åbnet en helt ny verden op for mig og har betydet meget for mig i mit familieliv… Jeg har fået en anden ro og tilstedeværelse i nuet.”\nProfessionelt er Johan dog stadig i et vadested i sit liv. Han er glad for sit job i Forsvaret. Men noget banker også på. Han har drømme for sin konsulentvirksomhed GrowYourself, som han pt. kører på lavblus ved siden af sit fuldtidsarbejde i Forsvaret. Han ser et kæmpe potentiale som konsulent i den offentlige sektor, men det er bare, som om tiden ikke er moden til at gå selvstændig på fuld tid lige nu. Så det, at han står i et vadested, er velovervejet og helt OK. Coachen har coachet sig selv. Vejet for og imod.\nI løbet af samtalen er Johan blevet meget fri i sin tale. Han taler hurtigt og selvsikkert, og han leder ikke så meget efter svarene, som han gjorde for en time siden, da jeg ringede ham op. Det er tydeligt at mærke, at snakken om, hvad coachingen har betydet for ham, har løsnet ham op, fordi vi har ramt noget, der er vigtigt for ham. Og han slutter samtalen med en klar opfordring:\n”Til coaches, der brænder for værktøjet, vil jeg sige: Tag Master-uddannelsen. På\ngrunduddannelsen lærer man 6 trins modellen og selvfølgelig også nogle andre værktøjer\nundervejs, men det handler meget om den horisontale udviklingsvej. På Master-uddannesen lærer du at coache vertikalt – i dybden.”


Slog forureningen min mand ihjel? Jens Jørgen døde af sjælden kræftform – mistanken vil ikke gå væk | Trekantområdet | DR\nSlog forureningen min mand ihjel? Jens Jørgen døde af sjælden kræftform – mistanken vil ikke gå væk\nI 2014 døde 65-årige Jens Jørgen Bach af kræft. En kræft som familien nu frygter kan være kommet fra Grindsted-forureningen.\nSigne Bach mistede sin mand til den sjældne leverkræft i 2014. Hun kan ikke lade være med at tænke, om forureningen i Grindsted havde noget med sygdommens opståen at gøre.\n30. apr 2018 kl. 13.07\nI sommeren 2013 var Jens Jørgen Bach en sund og rask mand på 65 år, far til fire og lykkeligt gift med Signe.\nFå måneder senere blev han ramt af den sjældne kræftform primær leverkræft.\n- Overlægen kunne godt se, at vi ville have ren besked. Så han sagde, at det ikke var år, det drejede sig om, men måneder. Det fik han fuldstændig ret i. Der gik fire og en halv måned, før han døde, siger Signe Bach, hustru til Jens Jørgen Bach.\nLæs også:Beboere i Grindsted : Det må ikke blive glemt, at vi bor oven på giftgrund\nÆgteparret boede sammen i Grindsted, og Jens Jørgen Bach arbejdede som Falck-mand, hvor han ofte var i kontakt med byens å og sø, som er svært forurenede af det for længst lukkede Grindstedværket.\n- Når de havde store brande, hentede de vand i åen. Og det vand er forurenet. Det har de jo indåndet og fået på huden, og det har jo været i mange timer, det stod på, siger Signe Bach.\nYderst sjælden kræftform\nPrimær leverkræft rammer blot cirka 300 mænd om året. Hovedparten af dem er syge med enten skrumpelever eller leverbetændelse i forvejen. Det var Jens Jørgen Bach ikke.\nLæs også:Gift under Grindsted: 'Kan man vande kartoflerne i haven?'\nVandet i Grindsted å er blandt andet forurenet med vinylklorid. Og overlæge Peter Ott fra Århus Universitetshospital bekræfter, at vinylklorid kan udløse kræft i leveren.\nOm der så konkret er en sammenhæng mellem Jens Jørgen Bachs sygdom og forureningen i Grindsted vides ikke, men det har sat tankerne i gang hos den afdødes enke.\n- Selvfølgelig går forureningen ind og fylder meget, når man kan se, at det kan give den form for cancer, som han mistede livet på grund af. Man kan jo aldrig vide, men man har det kørende i baghovedet. Hvad nu, hvis han havde haft et andet arbejde. Var det så kommet alligevel?, spørger Signe Bach.\n- Selvfølgelig savner vi ham alle sammen, og jeg ved, at det er kæmpe savn for vores fire drenge, og de har også stået meget uforstående over for, hvorfor vi skulle miste ham, siger hun.\nForurening skal undersøges\nI januar afslørede ny forskning, at forureningen af Grindsted Å efter Grindstedværket var langt værre end først antaget.\nLæs også:Ny forskning afslører voldsom forurening fra gammelt giftdepot i Grindsted\nForureningen sker fra en grund, hvor det daværende Grindstedværket frem til 1970'erne deponerede spildevand og kemikalieaffald.\nEfter et større tovtrækkeri om i hvilket omfang forureningen skal undersøges, har Region Syddanmark besluttet sig for at tage sagen i egen hånd.\nRegionen har besluttet sig for at undersøge, om der kan laves et forskningsprojekt, der kan afklare omfanget af forureningen.\nBåde Miljøstyrelsen og Styrelsen for Patientsikkerhed er tidligere blevet bedt om at undersøge forureningen, men der var ikke datamateriale nok til, at styrelserne kunne lave en undersøgelse. Det materiale vil regionen så selv samle via et forskningsprojekt.\nSøvndal vil til bunds i sagen\nSigne Bachs historie forstærker blot lysten til at få undersøgt sagen nøje, siger Villy Søvndal (SF), der er medlem af regionsrådet i Region Syddanmark.\n- Det bekræfter desværre det billede, jeg har fået i form af henvendelser fra bekymrede mennesker i Grindsted, siger Villy Søvndal.\nLæs også:Formand for sportsfiskerforening i Grindsted: Jeg er rystet\nHan nævner også tilfælde af ALS, tidlig demens og misdannelser ved fødsler som bekymringer, han har modtaget fra bekymrede borgere, som frygter en sammenhæng med forureningen.\n- Jeg vil have en tilbundsgående undersøgelse af, om der er en sammenhæng mellem hyppigheden af de her sygdomme og så de stoffer, som Grindstedværket har ledt ud, siger Villy Søvndal (SF).


Stoneware vase with bird, Royal Copenhagen, Jørgen Mogensen | No. r21925 | DPH Trading\nStoneware vase with bird, Royal Copenhagen, Jørgen Mogensen\nItem nr. R21925\nRoyal Copenhagen stoneware vase with bird


Go2 mover inkl. AGM batteripakke > Go2 mover inkl. AGM batteripakke > Go2 med batteripakke > Pakke-TILBUD :: Moverpriser.dk\nGo2 mover inkl. AGM batteripakke\nSpar DKK 897,00\n(vejl. pris DKK 10892,00)\nOBS. Batteripakker sælges IKKE til Norge og Sverige (Farligt gods).Se mover uden batteripakke her\nStærk mover fra Truma til en yderst fornuftig pris\nGo2 er produktet af Trumas mange årige erfaring med design og funktionalitet - til en yderst fornuftig pris\nGo2 moveren gør det let at manøvrere campingvognen på plads, selv på bakker og stigninger, og ujævnt terræn. Med evnen til at trække campingvogne på op til 1800 kg gør Go2 det let at få kørt campingvognen på plads - med centimeters nøjagtighed.\nGo2 fra Truma passer på næsten alle campingvogne/chassis og er utrolig nem at montere, da den ikke kræver hverken boring eller svejsning i chassiset.\nVia tværstangen/traversen tilkobles begge motorer fra een side.\nTilkoblingen sker manuelt med spindel.\nGo2 har letvægts aluminiumsruller som sikrer optimalt greb og minimalt dækslid.\nMotorhuset er galvaniseret og overfladebehandler for ekstra holdbarhed.\nLet og sikker manøvrering med den medfølgende fjernbetjening.\nInkl. Batteripakke med Exide EP 800 Dual AGM og Exide 3,8Ah lader\nExide EP 800 Dual AGM batteriet yder 92Ah. AGM-tekonologien gør at syren absorberes i såkaldte "måtter" i batteriet. Det betyder at Exide EP 800 er spild- og lækagesikre. Behovet for kontrol af syreniveau og vandpåfyldning er elimineret, og holdbarheden ved opbevaring er glimrende. EP 800 er desuden robust og tåler kraftige vibrationer. Exide EP 800 Dual AGM er udviklet til anvendelse i alle typer fritidskøretøjer.\nMed Exide 12V/3.8A får du en lille, men meget effektiv batterilader. Temperatursensor giver en optimal ladning også ved lavere temperaturer. Indbyggede sikkerhedsfunktioner beskytter mod gnister og overlading af\n16cm pr sek.